17 साल पुरानी FIR को रद्द करने की गुहार लगाई; राखी सावंत को जबरदस्ती किस कर फंसे थे
Rakhi Sawant Mika Singh Kiss Case Update - Singer Moves To Bombay High Court. सिंगर मीका सिंह ने राखी सावंत द्वारा दर्ज छेड़छाड़ की शिकायत को रद्द करने के लिए बॉम्बे हाईकोर्ट का दरवाजा खटखटाया है। मीका के वकील का कहना है कि
सिंगर मीका सिंह ने राखी सावंत द्वारा दर्ज छेड़छाड़ की शिकायत को रद्द करने के लिए बॉम्बे हाईकोर्ट का दरवाजा खटखटाया है। मीका के वकील का कहना है कि उन्होंने और राखी ने मिलकर सुलह कर ली है, इसलिए इस मामले को अब रद्द करना चाहते हैं।
उधर राखी के वकील का कहना है कि वो भी इस मामले को सुलझाना चाहते हैं, इसलिए उन्होंने इसके लिए एक हलफनामा भी तैयार कराया था। हालांकि अब वो हलफनामा हाईकोर्ट के रजिस्ट्री विभाग में कहीं खो गया है। कोर्ट का निर्देश है कि राखी को अगले हफ्ते तक एक फ्रेश हलफनामा तैयार करना पड़ेगा जिससे कि आगे की कार्यवाही पूरी की जा सके।
'FIR को अब रद्द करने में कोई समस्या नहीं'
राखी के वकील आयुष पासबोला ने जस्टिस एएस गडकरी और पीडी नाइक की बेंच के सामने कहा, 'वो (राखी) अपने प्रोफेशनल वर्क में बिजी हैं, लेकिन दोनों ने ये विवाद सुलझा लिया है। इसलिए उनके द्वारा जो FIR दर्ज की गई थी, उसे रद्द करने में कोई दिक्कत नहीं है।'
'17 साल पुराना है मामला, अब दोनों दोस्त हैं'
वहीं मीका सिंह की वकील फाल्गुनी ब्रह्मभट का कहना है कि ये मामला 17 साल से अधर में पड़ा हुआ है। मीका के खिलाफ चार्जशीट भी दायर हो चुकी है, लेकिन आरोप अभी भी तय किए जाने बाकी है। हालांकि दोनों अब दोस्त बन गए हैं, और मुद्दों को सुलझा लिया है।'
2006 में मीका सिंह ने राखी को जबरदस्ती किस किया था 
2006 में मीका सिंह ने अपने जन्मदिन पर राखी को सरेआम किस कर लिया था। इस घटना पर काफी बवाल मचा था। राखी की शिकायत पर मीका पर IPC की धारा 354 (छेड़छाड़) और 323 (असॉल्ट) के तहत केस दर्ज किया गया था। इस घटना के बाद मीका लापता हो गए थे। बाद में उन्हें अरेस्ट किया गया फिर जमानत पर छोड़ दिया गया था।
ये खबरें भी पढ़ें..
1.15 साल बाद Kissing कंट्रोवर्सी भुलाकर गले लगे मीका-राखी, राखी ने पैर छुए और सिंगर की तारीफ भी की
2006 में किसिंग कंट्रोवर्सी के चलते सुर्खियों में आए मीका सिंह और राखी सावंत बुधवार को मुंबई में एक साथ नजर आए। लेकिन इन दोनों ने बहुत बड़ी भूल की, वो यह कि कोरोना काल में दोनों ही बिना मास्क लगाए पैपराजी के बीच रहे। इतना नहीं, पिछली सारी दुश्मनी भुला कर दोनों गले भी लगे और एक-दूसरे की तारीफ भी करते दिखे। राखी ने तो मीका के पैर भी छुए। पूरी खबर पढ़ें..
2.सोनू निगम के साथ हुई धक्का-मुक्की पर मीका सिंह ने कहा- इसलिए मैं अपने साथ 10 बॉडीगार्ड्स लेकर जाता हूं'​​​​​​
20 फरवरी को मुंबई के चेंबूर में एक कॉन्सर्ट के दौरान सोनू निगम के साथ धक्का-मुक्की की गई थी। उन्हें चोट तो नहीं आई लेकिन उनके साथ में खड़े व्यक्ति को हॉस्पिटल में भर्ती कराना पड़ा। अब इसी घटना पर सिंगर मीका सिंह का रिएक्शन आया है। उन्होंने इस घटना को दुखद और चौंकाने वाला बताया है। मीका का कहना है इन्हीं सब वजहों से वो नॉर्थ इंडिया में होने वाले शोज के लिए कम से कम 10 बॉडीगार्ड्स लेकर जाते हैं। पूरी खबर पढ़ें..